**TÉZY K ŠTÁTNYM SKÚŠKAM V UČITEĽSKÝCH ŠTUDIJNÝCH PROGRAMOCH Z DIDAKTÍK PREDMETOV**

**Názov predmetu:**

Štátna skúška Diplomová práca s obhajobou

Štátna skúška Teória a didaktika predmetu psychológia

**Podmienky na absolvovanie predmetu**:

Štátna skúška pozostáva z obhajoby záverečnej práce formou kolokvia. Otázky pre študenta/ku budú formulované v podobe širšie koncipovaného problému, súvisiaceho s témou záverečnej práce, ktorého riešenie od študenta/ky vyžaduje znalosť poznatkov, uvedených v tézach ku štátnej skúške. Tieto vychádzajú zo sociálno-vedného, pedagogickopsychologického a odborovo didaktického kontextu psychológie. Študent/ka svoju odpoveď môže dokumentovať konkrétnymi príkladmi z vlastného didaktického portfólia.

**Podmienky na absolvovanie predmetu:**

Od študenta/ky sa vyžaduje integrácia poznania jednotlivých disciplín vysokoškolského štúdia a širších súvislostí teoretického zázemia psychológie, taktiež integrácia teórie z jednotlivých vybraných psychologických disciplín do pedagogickej  praxe na príklade riešenej problematiky diplomovej práce. Taktiež sa vyžaduje odborná komunikácia a argumentácia zvolených didaktických metód, využitých pri sprístupňovaní učiva, práca s odbornou literatúrou a pedagogickou literatúrou ako aj práca s portfóliom zo súvislej praxe.

**Rámcové tézy:**

1. Príprava učiteľa na vyučovaciu hodinu psychológie, tvorba prípravy, obsah prípravy, časti vyučovacej hodiny./ v kontexte cieľov edukácie a cieľov DP.
2. Špecifiká vyučovania psychológie – organizačné formy a metódy
3. Výsledky učenia a vyučovania, ich kontrola (skúšanie) a hodnotenie žiakov, cieľ a zmysel školského hodnotenia. Tvorba didaktických testov, špecifiká slovného hodnotenia a klasifikácie, nové trendy skúšania, hodnotenia žiakov v súvislosti s aktuálnou edukačnou realitou.
4. Osobnosť učiteľa psychológie, ako aktéra zmeny v modernej, kvalitnej škole. Osobnostné predpoklady a vlastnosti, kľúčové kompetencie.
5. Osobnosť žiaka a jeho formovanie vlastností v súčasnej škole.
6. Klíma a atmosféra školy a triedy. Možnosti školského psychológa pri prevencii a intervencii edukačných problémov. Spolupráca s odbornými zamestnancami školy pri riešení výchovných problémov.

**Štátna skúška bude mať kolokviálny charakter**, z  čoho vyplýva, že otázky budú formulované v podobe širšie koncipovaného problému, ktorého riešenie bude od študenta vyžadovať orientáciu vo všetkých vyššie uvedených psychologických disciplínach. V odpovedi študenta sa očakáva integrácia poznatkov z daných disciplín.

Napr.: Zdroje frustrácie žiaka mladšieho školského veku v školskom prostredí a ich riešenie. (Odpoveď vyžaduje ontogenetickú charakteristiku mladšieho školského veku, úroveň rozvoja poznávacích procesov v tomto veku, charakteristiku školskej triedy ako sociálnej skupiny...).

**Literatúra:**

ĎURICOVÁ, L. 2017. Emocionálny a sociálny rozvoj osobnosti (2. časť – Rizikové rodiny a ich vplyv), Žilina: IPV.

GAJDOŠOVÁ,E., PILKOVÁ, J., ROĽKOVÁ, H., VALIHOROVÁ, M.. 2020 .Školská psychológia a psychológ v škole. IPV Žilina.

SOKOLOVÁ, L. 2010. Didaktika psychológie. Bratislava: Univerzita Komenského v Bratislave .

SOKOLOVÁ, L., LEMEŠOVÁ, M., & JURSOVÁ ZACHAROVÁ, Z. 2014. Pedagogická príprava budúcich učiteľov a učiteliek. Inovatívne prístupy. Bratislava: Univerzita Komenského v Bratislave.

SOKOLOVÁ, L. 2018. Lepšie raz vidieť ...Video v psychologickej príprave učiteľov a učiteliek. Bratislava: Univerzita Komenského v Bratislave.

TUREK, I. 2014. Didaktika. Tretie prepracované a doplnené vydanie. Bratislava: Wolters Kluwer, s.r.o. 2014. Školské dokumenty – webové stránky MŠVaŠ

VALIHOROVÁ, M., LAJČIAKOVÁ, J.2019. Emocionálny a sociálny rozvoj osobnosti (1. Časť – Psychologické aspekty výchovy). Žilina : IPV.

**Vypracovali:**

Doc. PhDr. Marta Valihorová, CSc. – garant štúdia učiteľstva psychológie

Doc. PhDr. Zlata Vašašová, PhD.

V Banskej Bystrici 12.4.2021